4. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 43821/Σ.1089 της 5/10 Οκτ. 1949 Περί εγκρίσεως Κανονισμού Λογαριασμού Προνοίας του Ταμείου Επικουρικής Ασφαλίσεως του Υπαλληλικού και Υπηρετικού Προσωπικού Εταιριών Τσιμέντων. Έχοντες υπ’ όψει: 1)το άρθρ. 59 παρ. 1 του Α.Ν. της 11 Νοεμ. 1935 "περί Οργανισμού του Υπουργείου Εργασίας" ως τούτο αυθεντικώς ηρμηνεύθη δια του άρθρ. 1 του Α.Ν. 694/1937 "περί αυθεντικής ερμηνείας, συμπληρώσεως και τροποποιήσεως διατάξεών τινων της Ασφαλιστικής Νομοθεσίας", 2)τας διατάξεις του από 30 Απρ. 1946 Ν.Δ/τος "περί οργανώσεως και συντονισμού της παρακολουθήσεως και  (Αντί της σελ. 448,01(β) Σελ. 448,01(γ) Τεύχος 685–Σελ. 133 Ταμείο Επικ.Ασφαλίσσεως Προσωπικού Εταιρειών Τσιμέντων(ΤΕΑΠΕΤ) 39.Η.η.4 του ελέγχου των Οργανισμών Κοινωνικής Πολιτικής", 3)τας διατάξεις της παρ. 7 του άρθρ. 4 του Α.Ν. 1022/46, 4)πρότασιν του Διοικ. Συμβουλίου του Ταμείου Επικουρικής Ασφαλίσεως Υπαλληλικού Προσωπικού Εταιριών Τσιμέντων, υποβληθείσαν ημίν δια των υπ’ αριθ. 991 ε.έ. και 1471 ε.έ. αναφορών αυτού, 5)γνώμην του Συμβουλίου Κοινωνικής Ασφαλίσεως (αριθ. πρωτ. ΣΚΑ 288, συνεδρίασις 8η της 15.9.1949 περίοδος Η΄) αποφασίζομεν: Εγκρίνομεν Κανονισμόν Λογ/σμού Προνοίας του Ταμείου Επικουρικής Ασφαλίσεως του υπαλληλικού Προσωπικού Εταιριών Τσιμέντων εξ άρθρ. 8, έχοντα ούτω: Κανονισμός Λογαριασμού Προνοίας Άρθρ.1.-1.Παρά τω Ταμείω Επικουρικής Ασφαλίσεως Υπαλληλικού Προσωπικού Εταιριών Τσιμέντων συνιστάται λογαριασμός υπό την επωνυμίαν "Λογαριασμός Προνοίας Υπαλληλικού και Υπηρετικού Προσωπικού Εταιριών Τσιμέντων". 2.Σκοπός του κατά τ’ ανωτέρω λογ/σμού, όστις εν τοις επομένοις αποκολείται χάριν συντομίας "Λογ/σμός Προνοίας", είναι η χορήγησις εφ’ άπαξ παροχών εις τους κατά τας διατάξεις του οριστικού Κανονισμού Παροχών του Ταμείου συνταξιοδοτουμένους. Άρθρ.2.-Πόροι του Λογ/σμού Προνοίας είναι: 1.Εισφορά των παρά τω Ταμείω ησφαλισμένων ίση προς 1,50% επί των πάσης φύσεως αποδοχών αυτών. 2.Εισφορά των εργοδοτίδων Εταιριών Τσιμέντων ίση προς 1,50% επί των πάσης φύσεως αποδοχών του προσωπικού αυτών. "3.Ως αποδοχαί εφ’ ων καταβάλλονται εισφοραί και υπολογίζονται παροχαί κατά τον παρόντα κανονισμόν νοούνται αι μέχρι του ποσού 10.000 μηνιαίως κατ’ ανώτατον όριον. Κατ’ εξαίρεσιν οι μέχρι τούδε καταβάλλοντες εισφοράς επί μείζονος των δραχ. 10.000 μηνιαίου μισθού θα εξακολουθήσωσι καταβάλλοντες ταύτας επί των αποδοχών, εφ’ ων καταβάλλουσι κατά την ημέραν της δημοσιεύσεως της παρούσης μη λαμβανομένης υπ’ όψιν δια την καταβολήν εισφορών οιασδήποτε αυξήσεως χορηγουμένης μετά την ισχύν της παρούσης". Η παρ. 3 προσετέθη δια της υπ’ αριθ. 19004/Σ.130 της 7/19 Μαΐου 1966 αποφ. Υπ. Εργασίας (ΦΕΚ Β΄ 313). Άρθρ.3.-1.Η διοίκησις, διαχείρισις και εκπροσώπησις του Λογ/σμού Προνοίας ανήκει εις το Διοικητικόν Συμβούλιον του Ταμείου κατά τας σχετικάς διατάξεις του Κατ/κού αυτού άνευ ιδιαιτέρας προς τούτο αποζημιώσεως αυτού. 2.Η σχετική προς τον Λογ/σμόν Προνοίας υπηρεσία διεξάγεται παρά του προσωπικού του Ταμείου άνευ ιδιαιτέρας προς τούτο αποζημιώσεως. Σελ. 448,02(γ) Τεύχος 685–Σελ. 134 3.Τα διαθέσιμα κεφάλαια του Λογ/σμού Προνοίας παραμένοντα ανεξάρτητα των κεφαλαίων του κλάδου συντάξεων, τοποθετούνται και επενδύονται κατά τας περί των κεφαλαίων κλάδου συντάξεων σχετικάς διατάξεις του Κατ/κού του Ταμείου. 39.Η.η.4 Ταμείο Επικ.Ασφαλίσσεως Προσωπικού Εταιρειών Τσιμέντων(ΤΕΑΠΕΤ) Άρθρ.4.-1.Δικαίωμα επί του κατά τον παρόντα Κανονισμόν εφ’ άπαξ βοηθήματος έχει πας ησφαλισμένος του Ταμείου, εφ’ όσον εξερχόμενος της υπηρεσίας δικαιούται συντάξεως παρά του Ταμείου κατά τας ειδικωτέρας διατάξεις του οριστικού Κανονισμού Παροχών αυτού. Άρθρ.5.-"1.Το ποσόν του εφ’ άπαξ βοηθήματος ισούται προς το 1/2 τόσων μηνιαίων μισθών, όσα τα συντάξιμα έτη του ησφαλισμένου. 2.Του κατά την προηγουμένην παράγραφον του παρόντος άρθρου οριζομένου βοηθήματος δικαιούνται και οι συνταξιοδοτηθέντες από της συστάσεως του Κλάδου Προνοίας ήτοι από 1/11/49. 3.Οι προ της συστάσεως του Κλάδου Προνοίας συνταξιούχοι πάσης κατηγορίας, ως και τα μέλη οικογενείας αποβιωσάντων ησφαλισμένων ή συνταξιούχων δικαιούνται εφ’ άπαξ βοηθήματος ίσου προς τα 4/5 τόσων μηνιαίων συντάξεων, όσα τα συντάξιμα έτη, άτινα υπελογίσθησαν δια την απονομήν της συντάξεως. 4.Η αναγνώρισις και η εξαγορά προϋπηρεσίας δια τον Κλάδον Προνοίας ενεργείται κατά τα εν άρθρ. 3, 5 του Κανονισμού Ασφαλιστικών Παροχών οριζόμενα. "Οσάκις το συνολικόν ποσόν λόγω εξαγοράς προϋπηρεσίας δεν υπερβαίνει το 10% του δικαιουμένου εφ’ άπαξ βοηθήματος, τούτο παρακρατείται εξ ολοκλήρου εκ του βοηθήματος". Η εντός " " διάταξις προσετέθη δια της παρ. 4 της υπ’ αριθ. 81940/Σ.650 της 23 Σεπτ./2 Οκτ. 1965 αποφ. Υπ. Εργασίας (ΦΕΚ Β΄ 643). (5.Η εξόφλησις του ποσού εξαγοράς της δια τον Κλάδον Προνοίας αναγνωριζομένης προϋπηρεσίας ενεργείται δια μεταφοράς ποσοστού 2,25% εκ του εισπραχθέντος κατά το άρθρ. 5 του Κανονισμού Ασφαλ. Παροχών ποσού εξαγοράς εις τον κλάδον τούτον. Το απομένον προς εξόφλησιν υπόλοιπον εισπράττεται εκ της απονεμηθησομένης συντάξεως κατά τα εν παρ. 5 του Καν. Ασφαλ. Παροχών οριζόμενα). Η εντός ( ) παρ. 5 κατηργήθη κατόπιν της τροποποιήσεως της παρ. 4 του άρθρ. 5 του Κανονισμού Παροχών δια της υπ’ αριθ. 56117/1/54 της 27 Φεβρ./30 Απρ. 1954 αποφ. Υπ. Εργασίας. 6.Συνταξιοδοτηθέντες λόγω προσωρινής ανικανότητος δύνανται να τύχωσι του δικαιουμένου βοηθήματος, κρινόμενοι δε ικανοί προς ανάληψιν υπηρεσίας θεωρούνται ως προς τον Κλάδον Προνοίας ως το πρώτον υπαγόμενοι εις την ασφάλισιν αυτού". Το άρθρ. 5 ετροποποιήθη ως άνω δια της υπ’ αριθ. 63092/Σ.1213 της 7/8 Ιαν. 1952 αποφ. Υπ. Εργασίας. "7.Ησφαλισμένοι του Ταμείου, οίτινες προ της υπαγωγής των εις την ασφάλισιν του Ταμείου υπήγοντο εις την ασφάλισιν ετέρων Οργανισμών Επικουρικής Ασφαλίσεως, δι’ υπηρεσίαν παρασχεθείσαν εις Εταιρείας Τσιμέντων δύνανται να αναγνωρίσουν τον χρόνο τούτο εις τον Κλάδον Προνοίας του Ταμείου δι’ αιτήσεώς των υποβαλλομένης μέχρι 31.12.1979. Η εξαγορά του αναγνωριζομένου χρόνου για τον Κλάδο Προνοίας ενεργείται δια της καταβολής των εισφορών εργοδότου και ησφαλισμένου κατά τα υπό των διατάξεων του άρθρ. 5 του Κανονισμού Ασφαλιστικών Παροχών οριζόμενα". Η παρ. 7, που είχε προστεθεί από την 3/109/1342/7-28 Ιουν. 1978 (ΦΕΚ Β΄ 574) απόφ. Υπ. Κοιν. Υπηρ. Τροποποιήθηκε ως άνω από την 109/3/850/6 Απρ.–3 Μαΐου 1979 (ΦΕΚ Β΄ 419) απόφ. Υπ. Κοιν. Υπηρεσιών. (Αντί για τη σελ. 448,03) Σελ. 448,03(α) Τεύχος Ε101–Σελ. 77 Ταμείο Επικ.Ασφαλίσσεως Προσωπικού Εταιρειών Τσιμέντων(ΤΕΑΠΕΤ) 39.Η.η.4 39.Η.η.4 Ταμείο Επικ.Ασφαλίσσεως Προσωπικού Εταιρειών Τσιμέντων(ΤΕΑΠΕΤ)    Άρθρ.6.-"Ως μισθός δια τον υπολογισμόν του εφ’ άπαξ βοηθήματος λαμβάνεται υπ’ όψιν ο συντάξιμος μισθός του άρθρ. 6 του Κανονισμού Ασφαλιστικών Παροχών του Ταμείου προσαυξανόμενος δια των επιδομάτων εορτών και αδείας". Το άρθρ. 6 ετροποποιήθη ως άνω δια της υπ’ αριθ. 109/3/368 της 28 Φεβρ./12 Μαρτ. 1975 (ΦΕΚ Β΄ 305) αποφ. Υπ. Κοινων. Υπηρεσιών. Άρθρ.7.-Εν περιπτώσει θανάτου ησφαλισμένου συμπληρώσαντος δεκαετή εν ασφαλίσει υπηρεσίαν ή ανεξαρτήτως χρόνου υπηρεσίας εάν ο θάνατος οφείλεται εις εργατικόν ατύχημα ή εις πολεμικήν αιτίαν ή εις γεγονός εξομοιούμενον προς αυτήν κατά τας διατάξεις των παρ. 3 και 4 του άρθρ. 2 του οριστικού Καν/σμού Παροχών, δικαιούνται εφ’ άπαξ βοηθήματος το κατά το άρθρ. 7 του αυτού ως άνω Κανονισμού μέλη της οικογενείας του θανόντος ησφαλισμένου υπό τας εν αυτώ προβλεπομένας προϋποθέσεις και περιορισμούς. Άρθρ.8.-Το ποσόν του εφ’ άπαξ βοηθήματος εν περιπτώσει θανάτου ή ανικανότητος οφειλομένων εις εργατικόν ατύχημα ή εις πολεμικήν αιτίαν ή εις γεγονός εξομοιούμενον προς αυτήν κατά τα εν ταις παρ. 3 και 4 του άρθρ. 2 του οριστικού Κανονισμού Παροχών του Ταμείου εν ουδεμιά περιπτώσει δύναται να είναι κατώτερον του αθροίσματος 6 μηνιαίων μισθών του θύματος υπολογιζομένων επί τη βάσει του τελευταίου μισθού, ον εισέπραξε τούτο κατανεμόμενον εν τη περιπτώσει του θανάτου εις τα κατά τον οριστικόν Κανονισμόν μέλη της οικογενείας του θανόντος κατά τας ειδικωτέρας διατάξεις αυτού. "Άρθρ.9.-Ο δικαιούμενος επιστροφής εισφορών εκ του Κλάδου Συντάξεως ησφαλισμένος δικαιούται ν’ αναλάβη και τας ατομικάς του εισφοράς εκ του Ανεξαρτήτου Κλάδου Λογαριασμού Προνοίας". Το άρθρ. 9 προσετέθη δια της παρ. 5 της υπ’ αριθ. 81940/Σ.650 της 23 Σεπτ./2 Οκτ. 1965 αποφ. Υπ. Εργασίας (ΦΕΚ Β΄ 643). "Άρθρ.10.-Το οπωσδήποτε ησφαλισμένον εις το Ταμείον και ως εκ τούτου υπαγόμενον, εις τας διατάξεις του Κλάδου τούτου προσωπικόν αυτού καταβάλλει από της δημοσιεύσεως του παρόντος μικτάς εισφοράς προσηυξημένας κατά 10% υπέρ του Λογαριασμού Προνοίας. Το εις το Προσωπικόν τούτο καταβαλλόμενον κατά την συνταξιοδότησίν του εφ’ άπαξ βοήθημα, κατά τας διατάξεις του παρόντος προσαυξάνεται κατά 10%. Το άρθρ. 10 προσετέθη δια της υπ’ αριθ. 109/1425 της 15 Απρ./8 Μαΐου 1976 (ΦΕΚ Β΄ 627) αποφ. Υπ. Κοινων. Υπηρεσιών. Μεταβατική διάταξις "Δια την αντιμετώπισιν των πρώτων δαπανών εκ της εφαρμογής των διατάξεων του δια της υπ’ αριθ. 43821/Σ.1089/1949 Υπουργ. αποφάσεως συσταθέντος Λογ/σμού Προνοίας, μεταφέρεται εκ των διαθεσίμων του Ταμείου Κεφαλαίων εις πίστωσιν του Λογ/σμού Προνοίας ποσοστόν ανάλογον προς το 3% της εκ 10% συνολικής εισφοράς εργοδότου και ησφαλισμένου, εκ των εισπραχθεισών υπό του Ταμείου εισφορών κατά το χρονικόν διάστημα από 11/11/1944 έως 31/10/1949". Τα εντός " " προσετέθησαν ως άνω δια της υπ’ αριθ. 63092/Σ/1213α΄ της 7/8 Ιαν. 1952 αποφ. Υπ. Εργασίας. Η παρούσα, ης η ισχύς άρχεται από της πρώτης του επομένου μηνός της δημοσιεύσεώς της δημοσιευθήτω δια της Εφημερίδος της Κυβερνήσεως. 